หุ้นทำกำไรประคองตัวบวกไม่ถึง 1 จุด
หุ้นไทยผันผวน เช้าไล่-บ่ายทุบ ทำกำไร ดัชนีแกว่งตัว ประคองตัวปิดบวกเล็กน้อย 0.58 จุด
7 มิ.ย. 2555

หุ้นไทยผันผวน เช้าไล่-บ่ายทุบ ทำกำไร ดัชนีแกว่งตัว ประคองตัวปิดบวกเล็กน้อย 0.58 จุด ดัชนีตลาดหลักทรัพย์วันที่ 7 มิ.ย. ผันผวน ซึ่งช่วงเช้าเปิดตลาด ดัชนีฟื้นตัวอยู่ในทิศทางเดียวกับตลาดหุ้นทั่วโลก ขึ้นไปสูงสุด 1,134.61 จุด เพิ่มขึ้น 16.66 จุด ก่อนจะขายทำกำไร ฉุดดัชนีปรับตัวลงต่ำสุด 1,114.84 จุด ลดลง 3.11 จุด และท้ายตลาดแรงซื้อหุ้นธนาคาร และพลังงาน พยุงตลาดบวกเล็ก ปิด  1,118.53 จุด เพิ่มขึ้น 0.58 จุด มูลค่าซื้อขาย 26,289.28 ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก คือ1. PTTGC             ปิด 55.25    บาท เพิ่มขึ้น 0.50  บาท มูลค่าซื้อขาย   1,614.64    ล้านบาท2. ADVANC         ปิด  173      บาท ลดลง 4.50   บาท มูลค่าซื้อขาย   1,507.68    ล้านบาท3.  TOP                ปิด   57.25   บาท เพิ่มขึ้น 1.50  บาท มูลค่าซื้อขาย   1,228.18    ล้านบาท4.  PTT                ปิด   308     บาท ไม่เปลี่ยนแปลง      มูลค่าซื้อขาย 1,144.06      ล้านบาท5.  KBANK          ปิด 149.50    บาท เพิ่มขึ้น 3.50   บาท มูลค่าซื้อขาย  1,096.58      ล้านบาท นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ และกลยุทธ์การลงทุน บริษัทหลักทรัพย์ เคทีบี (ประเทศไทย ) กล่าวว่า ทิศทางตลาดวันพรุ่งนี้  ( 8 มิ.ย.) ซึ่งเป็นวันสุดท้ายของสัปดาห์ก่อนหยุดเสาร์-อาทิตย์   ยังมีความผันผวน หากดัชนีดาวโจนส์ปรับตัวลง จะทำให้หุ้นเอเซียร่วมทั้งไทย แกว่งตัวลบได้ ซึ่งครึ่งเดือนแรกมิ.ย.นี้ ก่อนประเทศกรีซ มีการเลือกตั้งใหม่ โอกาสลงมาหา 1,100 จุด ยังมี แต่หลังครึ่งเดือนมิ.ย. ตลาดจะลดความผันผวนลงดีกว่าครึ่งเดือนแรก สำหรับตลาดวันที่ 8 มิ.ย. มีแนวรับ 1,110 จุด และแนวต้าน 1,130 จุด
นายปริญทร์ กล่าวถึงตลาดวันที่ 7 มิ.ย. ผันผวนจากแรงขายทำกำไร ช่วงเช้าปรับตัวขึ้นไป 1,130 จุด หรือบวก 16 จุดเศษ  เป็นการฟื้นตัวสั้น ๆ ตามตลาดหุ้นต่างประเทศ และเทขายช่วงบ่ายกดดัชนีปรับตัวลงติดลบ ดังนี้ช่วง 2 วันข้างหน้าตลาดมีความเสี่ยงที่จะปรับตัวลง